**RELACION**

**PËR PROJEKTLIGJIN "PËR DISA NDRYSHIME NË LIGJIN Nr.10081, datë 23.02.2009, “PËR LICENCAT, AUTORIZIMET DHE LEJET NE REPUBLIKËN E SHQIPËRIS”**

**I.QËLLIMI I PROJEKTLIGJIT DHE OBJEKTIVAT QË SYNOHEN TË ARRIHEN**

Në kuadër të zbatimit të Urdhërit të Kryeministrit Nr. 154, datë 25.11.2019 , “Për marrjen e masave dhe rregullimin e dispozitave ligjore për aplikimin e shërbimeve vetëm on-line nga data 1.1.2020”, u identifikuan ndryshimet ligjore në Ligjin Nr.10081, datë 23.02.2009, “Për Licencat, Autorizimet dhe Lejet ne Republikën e Shqipëris”

Projektligji “Për disa shtesa dhe ndryshime në Ligjin Nr.10081, datë 23.02.2009, “Për Licencat, Autorizimet dhe Lejet ne Republikën e Shqipëris” i propozuar, ka për qëllim përmirësimin e procesit të ofrimit të shërbimeve publike online, për ato shërbime publike të cilat ofrohen nga QKB-ja, duke e mundësuar ofrimin e këtyre shërbimeve vetëm online nëpërmjet portalit e-albania, shkurtimin e kohës dhe procedurave si dhe radhët e pritjes për qytetarët, duke shkurtuar kohën e marrjes së shërbimeve, duke garantuar cilësinë dhe shpejtësinë e ofrimit të shërbimeve të QKB-së, duke respektuar parimet e ligjshmërisë, aksesit, efikasistetit, barazisë, bashkëpunimit.

Synimi i projekt-ligjit është lehtësimi i mëtejshëm i të bërit biznes nëpërmjet thjeshtëzimit dhe lehtësimit të mëtejshëm të procedurave të trajtimit të licencave, lejeve dhe autorizimeve nga QKB.

Këto ndryshime kanë si qëllim zgjidhjen e problemeve të ndeshura në praktikën e zbatimit te ligjit, sigurimin e përputhshmërisë me Kodin e Procedurave Administrative dhe përmirësimin e thjeshtësimin e mëtejshëm të proceseve për të ulur kostot dhe kohën për biznesin dhe vetë QKB-në.

**II.VLERËSIMI I PROJEKTLIGJIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Projektligji për disa shtesa dhe ndryshime në Ligjin Nr. Nr.10081, datë 23.02.2009, “Për licencat, autorizimet dhe lejet ne republikën e shqipëris”, vjen si ndryshim i detyrueshëm ligjor që rrjedh nga Urdhëri i Kryeministrit Nr. 154, datë 25.11.2019, “Për marrjen e masave dhe rregullimin e dispozitave ligjore për aplikimin e shërbimeve vetëm on-line nga data 1.1.2020”, i cili përcakton kalimin e shërbimeve vetëm on-line.

Në këtë kuadër duhet të ndërmerren iniciativa për hartimin dhe miratimin e ndryshimeve ligjore të legjislacionit ekzistues.

**III.ARGUMENTIMI I PROJEKTLIGJIT LIDHUR ME PËRPARËSITË, PROBLEMATIKAT, EFEKTET E PRITSHME**

Projektligji “Për disa shtesa dhe ndryshime në Ligjin Nr.10081, datë 23.02.2009, “Për licencat, autorizimet dhe lejet në Republikën e Shqipërisë”, është hartuar në kuadër të punës së ndjekur deri tani për lehtësimin e marrjes së shërbimeve publike nga qytetarët, fushë e cila është pjesë e planit të veprimit të hartuar dhe të miratuar nga qeveria shqiptare për këtë qëllim. Krijimi i një hapësire ligjore, e cila mundëson ofrimin e shërbimeve të QKB-së vetëm online nëpërmjet platormës e-albania, do sigurojë ofrimin e shërbimeve publike për qytetarët, duke rritur cilësinë e ofrimit të shërbimit, si dhe përmirësuar dhe ulur ndjeshëm kohën e pritjes për marrjen e shërbimit.

Për të mundësuar ofrimin e shërbimeve të QKB-së vetëm online nëpërmjet platformës e-albania është e domosdoshme ndërhyrja në Ligjin Nr. 10081, datë 23.02.2009, “Për licencat, autorizimet dhe lejet në Republikën e Shqipërisë”

Vlen për t’u theksuar se miratimi i këtij projekligji do të sjellë një sërë efektesh pozitive të cilat lidhen me ofrimin e shërbimeve të QKB-së duke reduktuar kostot dhe kohën e pritjes së qytetarëve dhe subjekteve për marjen e shërbimit, rritjen e cilësisë së ofrimit të shërbimeve të QKB-së online, nëpërmjet reduktimit të kohës së pritjes së qytetarëve në sportel dhe marrjes së shërbimeve nëpërmjet një infrastrukture moderne.

Ligji i ri synon thjeshtëzimin e mëtejshëm të procedurave të trajtimit të lejeve, licencave dhe autorizimeve nga QKB në pikëpamjen e kostos, uljes së barrës administrative për biznesin, duke shkurtuar kohën e vendimmarrjes dhe lehtësuar (në kohë dhe kosto) procesin e aplikimit.

**IV.VLERËSIMI I LIGJSHMËRISË, KUSHTETUTESHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Projektligji është hartuar në përputhje me me nenin 81 të Kushtetutës dhe është në përputhje me parimet kushtetuese dhe legjislacionin në fuqi.

**V.VLERËSIMI I SHKALLËS SË PËRAFRIMIT ME ACQUIS COMMUNAUTAIRE (PËR PROJEKTAKET NORMATIVE)**

Projektligji nuk synon përputhjen me dispozitat e legjislacionit parësor dhe dytësor të BE-së**.**

**VI.PËRMBLEDHJE SHPJEGUESE E PËRMBAJTJES SË PROJEKTLIGJIT**

Projektligji “Për disa shtesa dhe ndryshime në ligjin nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, të ndryshuar” paraqet një amendim të këtij ligji.

Më konkretisht:

Në nenin 1, të këtij projektligji parashikohet se gërma b, e pikës 1, të nenit 10, të ligjit ekzistues është parashikuar të ndryshohet si vijon: ”mjetet elektronike të informimit e të komunikimit, aplikimin on line”

Në nenin 2, të këtij projektligji parashikohet se pika 1 e nenit 14, të ligjit ekzistues është parashikuar të ndryshohet si vijon:

“1. Çdo licencë, autorizim, leje në Republikën e Shqipërisë, e dhënë nga institucionet qendrore apo institucionet e pavarura, hyn në fuqi me njoftimin nëpërmjet publikimit në Regjistrin Kombëtar të Licencave dhe Lejeve, përveçse kur hyrja në fuqi e aktit, që e miraton atë, lidhet me botimin në Fletoren Zyrtare.”

Ky ndryshim parashikon hyrjen në fuqi të lejes/licencës/autorizimit me njoftimin e vendimit përfundimtar qoftë nëpërmjet publikimit ne Regjistrin përkatës, qoftë (si përjashtim) nëpërmjet botimit në Fletoren Zyrtare (në rastet kur parashikohet shprehimisht nga një dispozitë ligjore). Dispozita e propozuar ka për qëllim përputhshmërinë me nenin 104 (por edhe 161) të Kodit të ri Procedurave Administrative, që lidh hyrjen në fuqi (fillimin e prodhimit të pasojave juridike të aktit administrativ) me momentin e njoftimit të tij dhe jo me atë të vendimmarrjes (siç parashikonte dispozita që ndryshohet).

Në nenin 3, të këtij projektligji parashikohet se në pikën 5 të nenit 17, të ligjit ekzistues është parashikuar të ndryshohet si vijon “Formulari i plotësuar, për çdo kërkesë të paraqitur, publikohen nga QKB-ja në regjistër, brenda ditës së nesërme të punës nga data e paraqitjes së kërkesës.”.

Kjo shtesë synon mbrojtjen e të dhënave personale të aplikantit në procesin e publikimit të formularit, duke shmangur publikimin në regjistër të kërkesës së plotë që përmban edhe të dhëna personale.

Në nenin 4 të këtij projektligji parashikohet se Pika 1 e nenit 18, ndryshohet si vijon:

“1. QKB shqyrton kërkesat e grupit të parë, sipas radhës së paraqitjes së tyre. QKB vlerëson përmbushjen e kritereve, vetëm bazuar në vetë-deklarimet e paraqitura nga kërkuesi dhe merr vendim në një afat 1 (një) ditor nga paraqitja e kërkesës”

Kohëzgjatja e procedurës (afati) për këtë grup ndryshon nga 2 në 1 ditë.

Gërma d e pikës 2 dhe 4 të nenit 18 të ligjit ekzistues është parashikuar që të hiqet.

Në nenin 5, të këtij projektligji parashikohet se pika 8 e nenit 20 të ligjit ekzistues është parashikuar të ndryshohet si vijon: “Mospublikimi i vendimit brenda afateve të përcaktuara në pikën 5 apo 6 të këtij neni, apo kur refuzimi nuk përmban shkakun e refuzimit, vlerësohet si miratim në heshtje i institucionit tjetër.”, pika 9 dhe 10 e nenit 20 të ligjit ekzistues janë parashikuar të hiqen.

Në nenin 6, të këtij projektligji parashikohet se gërma ë, e pikës 2, të nenit 23 të ligjit ekzistues është parashikuar të ndryshohet si vijon: vulën elektronike të institucionit ;

Në nenin 7 , të këtij projektligji parashikohet se pika 2 e nenit 24 i ligjit ekzistues është parashikuar të ndryshohet si vijon:“ Në rastet kur për përfitimin e titullit nuk është e zbatueshme një tarifë apo taksë, titulli publikohet në regjistër menjëherë dhe automatikisht, së bashku me njoftimin e vendimit të miratimit, sipas pikës 1 të nenit 22 të këtij ligji, apo menjëherë me gjenerimin e miratimit të heshtur, sipas pikës 5 të nenit 22 të këtij ligji dhe mund të gjenerohet nga sistemi elektronik.

Në nenin 8, të këtij projektligji parashikohet se pikat 1 dhe 2 të nenit 25 të ligjit ekzistues janë parashikuar të hiqen.

Në nenin 9, të këtij projektligji parashikohet se pika 3 e nenit 26 të ligjit ekzistues është parashikuar të ndryshohet si vijon: Pika 3 e nenit 26, ndryshohet si vijon:

“3. Kur QKB vëren se ka të bëjë më një rast të tillë, bën ndryshimet në titullin përkatës dhe lëshon titullin e ndryshuar brenda 1 (një) dite nga paraqitja e kërkesës.

Ndryshimi ka për qëllimin shkurtimin e afatit nga 2 në 1 ditë dhe reflekton shkurtimin e afatit për procedurën e Grupit të Parë.

Pika 4 e nenit 27 të ligjit ekzistues është parashikuar të ndryshohet si vijon: “Për kërkesat e grupit të dytë, kur vlerësohet se ndryshimet e ndodhura nuk cenojnë kriteret, titullari pajiset me titullin e ndryshuar, afati i vlefshmërisë së të cilit mbaron në të njëjtën datë me atë të titullit të mëparshëm”.

Pika 5 e nenit 27 të ligjit ekzistues është parashikuar të ndryshohet si vijon: "Për kërkesat e grupit të dytë, kur vlerësohet, sipas këtij ligji, se ndryshimet e ndodhura cënojnë kriteret, QKB-ja nuk refuzon në mënyrë të menjëhershme por njofton kërkuesin për mangësitë.”.

Në nenin 27 të ligjit ekzistues parashikohet të shtohen pikat 6,7,8, me këtë përmbajtje:

6.Kërkuesi duhet të plotësojë kërkesën fillestare brenda një afati 15 (pesëmbëdhjetë) ditor nga njoftimi i kryer sipas pikës 5 të këtij neni.

7.QKB refuzon kërkesën nëse ajo nuk është plotësuar brenda afatit të parashikuar në pikën 6 të këtij neni apo kur nuk përmbushen kriteret përkatëse të licencimit dhe titulli revokohet. Në rast të kunder ajo vendos miratimin e kërkesës së plotësuar dhe titullari pajiset me titullin e ndryshuar.

8.QKB merr dhe njofton vendimin, sipas pikës 7 të këtij neni, brenda një afati 4 ditor nga paraqitja e një kërkese së plotësuar apo përkatësisht nga skadimi i afatit për plotësimin e saj.

Në nenin 11, të këtij projektligji parashikohet se gërma ç, e pikës 2, të nenit 29, të ligjit ekzistues është parashikuar të ndryshohet si vijon: “me refuzimin e kërkesës sipas pikë 7 të nenit 27 “

Në përgjigje të problematikave që janë hasur gjatë zbatimit të këtij neni, duke qenë se revokimi i licencës sjell pasoja për subjektin si dhe duke zbatuar parimet e nenit 12 pika 3 të këtij ligji ku citohet se: "Përpara marrjes së vendimit të revokimit, organi kompetent, si rregull, urdhëron ripërmbushjen e kritereve apo ndreqjen e shkeljeve të detyrimeve, brenda një afati të arsyeshëm, pa pezullim të titullit dhe/ose pezullimin e titullit, për një afat të arsyeshëm, deri në zbatimin e urdhrit për ripërmbushjen e kritereve apo ndreqjen e shkeljeve të detyrimeve”, mendoj se ky ndryshim është i domosdoshëm.

Në nenin 12 të këtij projektligji parashikohet se gërmat a dhe b, të nenit 31 janë parashikuar që të hiqen.

Parashikohet riformulim i neni 31 me përmbajtje prej 3 pikave

Pika 1 me përmbajtjen “Kërkesat dhe paraqitja e dokumentit të pagesës së tarifës në QKB kryhet nëpërmjet sportelit elektronik të QKB-së, në përputhje me parashikimet e kreut V të këtij ligji.Pika 2 me përmbajtje “Çdo kërkesë e paraqitur mund të tërhiqet nga pala që e ka paraqitur atë. Kërkesa për tërheqje trajtohet nga QKB, në fazën e pare të shqyrtimit, sipas procedurës për grupin e parë“

Pika 3 me përmbajtje “Kërkesa për tërheqje e cila ndodhet në fazën e dytë të shqyrtimit nga institucioni tjetër kompetent trajtohet nga ky i institucion“

Qëllimi është përputhshmëria me nenin 64 të Kodit të Procedurave Administrative dhe reflektimi i një nevoje të ndeshur në praktikën e deritanishme të miratimit të ligjit në praktikë.

Në nenin 13 të këtij projektligji parashikohet se neni 32 është parashikuar që të hiqet.

Në nenin 14 të këtij projektligji parashikohet se neni 33 është parashikuar që të hiqet.

Në nenin 15, të këtij projektligji parashikohet se pika 3 e nenit 34, të ligjit ekzistues është parashikuar të hiqet.

Neni 16

Në shtojcën që i bashkëlidhet dhe është pjesë përbërëse e tij ndryshohet emërtimi i kategorisë së fushës III.3. me këtë përmbajtje: “Importi i mbetjeve për qëllim riciklimi, përpunimi, dhe/ose përdorimi ose importi i substancave ozonholluese dhe importi, eksporti, magazinimi dhe vendosja në treg të gazeve serrë të floruara, të pajisjeve që përmbajnë gaze serrë të floruar, ose funksionimi i të cilave mbështetet në këto gaze”.

VII.INSTITUCIONET DHE ORGANET QË NGARKOHEN PËR ZBATIMIN E KËTIJ AKTI

Ngarkohet Ministria e Financave dhe Ekonomisë dhe Qendra Kombëtare e Biznesit për marrjen e masave për zbatimin e këtij Vendimi.

VIII.PERSONAT DHE INSTITUCIONET QË KANË KONTRIBUAR NË HARTIMIN E PROJEKTLIGJIT

Projektligji është hartuar Qendra Kombëtare e Biznesit.

IX.RAPORTI I VLERËSIMIT TË TË ARDHURAVE DHE SHPENZIMEVE BUXHETORE.